En liten (3-3,5 millimeter), oval, blank, rødbrun løpebille. Hodet er nokså bredt, trapesformet med middelsstore fasettøyne, antennene litt over halvparten så lange som kroppen, maksillarpalpenes ytre ledd lite og tynt. Pronotum er avrundet trapesformet med markerte bakhjørner, bredere enn langt. Dekkvingene er ovale uten påfallende punktrader, men med rader av kort børstehår langs ryggen og langs ytterkanten.